**REVISJONIKOMISJONI KOOSOLEKU PROTOKOLL**

Suure-Jaani 20. märts 2024 nr 14

Algus kell 14.00, lõpp kell 16.00.

Juhataja Enno Rohelpuu

Protokollija Kadi Soolo.

Võtsid osa (3): Arnold Pastak, Tõnis Riisk, Enno Rohelpuu.

**Kinnitati järgmine päevakord:**

1. Valla kinnisvara analüüs - *Bianka Ränkel*

2. Laekunud taotluste arutelu:

- ​Pille-Riin Sepa taotlus staadionimaja teemal - *Kaie Toobal, Pille-Riin Sepp*

- ​Rein Muriku taotlus liiklusmärkide teemal

- Priit Toobali taotlus ​OÜle Elductum toetuse määramise teemal - *Kaie Toobal*

3. Reservfondi kasutamine

4. Audest Audiitorteenuste OÜ järelepärimine

**1. Valla kinnisvara analüüs**

Kinnisvaraspetsialist Bianka Ränkel andis ülevaate valla kinnisvara müügi tabelist.

Toimus arutelu ja komisjoni liikmed andsid omapoolseid ettepanekuid.

**2. Laekunud taotluste arutelu**

2.1 Taotlus staadionimaja teemal

Taotlusega palutakse komisjonil hinnata Suure-Jaani Tervisekoja ja MTÜ SK Kirm vahel sõlmitud vara tasuta kasutamise lepingu õiguspärasust ja otstarbekust. Lepingu järgi on antud kasutada SK Kirm-ile staadionimaja ruume pühapäeviti kell 14-20 ehk 6 tundi.

Taotluse esitaja sõnul ebameeldivad olukorrad staadionimaja SK Kirm-i poolt jätkuvad. Viimane olukord oli põrandakütte probleem, mida püüti lahendada omavoliliselt ja rikuti põrandaplaadid. On märke alkoholitarvitamisest. On häiritud pühapäeviti toimuvaid spordiüritusi/trenne, kus osalevad lapsed ja lapsevanemad.

Taotleja soovib asjale lahendust, sest tulemas on kevad-suvine hooaeg ja tihe staadioni kasutus.

Toimus arutelu.

**Komisjoni ettepanekud vallavalitsusele:** rikkumised SK Kirm-i poolt tuleb fikseerida kirjalikult. Vallavalitsusel lepingu tingimused üle vaadata ja teha vajalikud muudatused.

2.2 Taotlus seoses liikluskorraldusega vallas

Taotleja soovib komisjoni hinnangut liikluspiirangute kehtestamise õiguslikkust, otstarbekust ja tulemuslikkust.

Toimus arutelu.

**Komisjoni seisukoht**: kodanik on saanud abivallavanem Jaanus Rahulalt piisava selgituse oma küsimustele ning ametnikud on oma töös lähtunud liikluse parema korraldamise põhimõttest ega ole millegi vastu eksinud.

2.3 Taotlus seoses OÜ-le Elductum toetuse määramise osas.

Selgitusi jagas abivallavanem Kaie Toobal.

OÜ-ga Elductum, kes teeb kaubabussi ringe vallas, on olnud pikaajaline koostöö. Priit Toobali taotluses olevatele küsimustele on juba vastatud Kaie Toobali poolt kirjadega 2-6/1469-1, 2-6/1469-2, 2-6/1469-3 ja 2-6/1469-4. Praeguse hetkeni on OÜle tasutud eelmise aasta summa 480.- kuus.

Puudub ülevaade, kust kulgeb sõiduring ja kui palju on tarbijaid.

Toimus arutelu.

**Komisjoni ettepanekud vallavalitsusele:** OÜ-ga Elductum sõlmida leping, kus on kirjas detailsem info nagu sõiduringi marsruut, mitu ringi nädalas või kuus, külastajate arv peatuspunktis jms. Arve peal fikseerida inimeste arv.

**3. Reservfondi kasutamine**

Komisjon tutvus ülevaatega 2023. a reservfondi kasutamisest. 2023. a oli reservfond 173 000.-, kasutatud 84910.-, jääk 29 000.-.

**Komisjoni seisukoht:** võimalikud remondid võiks olla ette näha ja eelarvesse arvestatud, antud juhul näiteks Kõpu põhikooli radiaatorite taguste restaureerimine või valgustuse rekonstrueerimine. Üldises plaanis on reservfondi kasutatud õiguspäraselt.

**4. Audest Audiitorteenuste OÜ järelepärimine**

Komisjonile on edastatud järelepärimine seoses valla 2023. a majandusaasta aruande auditiga. Komisjon esitas oma seisukohad ja E. Rohelpuu saadab vastuse hiljemalt 05.04.2024.

Järgmine koosolek toimub 16.04.2024 kell 15.

*allkirjastatud digitaalselt allkirjastatud digitaalselt*

Enno Rohelpuu Kadi Soolo

juhataja protokollija